**Cory Efram Doctorow** (/ˈkɒri ˈdɒktəroʊ/), nado en Toronto (Ontario) o 17 de xullo de 1971 é un blogger, xornalista, e autor de ciencia ficción canadense-británico que foi co-editor do blog *Boing Boing*. É un activista a favor de liberalizar leis de copyright e un proponente da organización de Creative Commons, utilizando algunha das súas licenzas para os seus libros. Algúns os temas comúns do seu traballo inclúen a administración de dereitos dixitais, a compartición de arquivos, e a economía da post-escaseza.

Traxectoria
-----------

Doctorow no 2006.Doctorow no 2006.
Cory Efram Doctorow naceu en Toronto, Ontario o 17 de xullo 1971. É de orixe xudía do leste de Europa. O seu avó paterno naceu no que é agora Polonia, entón Belarús, e a súa avoa paterna era de Leningrado. Ambos eran desertores do Exército Vermello, e como resultado o pai de Doctorow naceu nun campamento de persoas desprazadas preto de Bakú, Acerbaixan. Emigrou xunto cos seus pais ao Canadá desde a Unión Soviética. A nai era de familia romanesa de orixe ucraína-rusa.. A lingua dos seus devanceiros foi principalmente o yiddish, e aínda que a lingua materna de Cory foi o inglés estudou nunha escola yiddish rexida pola entidade pro xustiza social Workers Circle.

En xuño de 1999, Doctorow foi un dos fundadores da compañía de software libre P2P Opencola (con John Henson e Grad Conn), que foi vendida á Open Text Corporation de Waterloo, Ontario no 2003.

Doctorow mudouse máis tarde a Londres e traballou como coordinador de asuntos europeos para a Electronic Frontier Foundation durante catro anos, axudando a establecer o Open Rights Group, antes de deixar a EFF para seguir escribindo a tempo completo en xaneiro de 2006. Permaneceu como membro do EFF por algún tempo despois da súa saída do persoal do EFF. Foi nomeado catedrático canadense Fulbright de Diplomacia Pública 2006-2007 no Centro de Diplomacia Pública da USC (Universidade do Sur de California), patrocinado conxuntamente pola Royal Fulbright Commission, o Integrated Media Systems Center e o Centro de Diplomacia Pública da USC. A cátedra incluíu unha residencia dun ano como escritor e docente na Universidade do Sur de California nos Ánxeles, Estados Unidos. Despois regresou a Londres, pero seguiu a ser un orador público frecuente sobre cuestións de dereitos de autor.

En 2009 converteuse no primeiro estudoso independente en residencia virtual na Universidade de Waterloo en Ontario. Foi estudante do programa entre 1993 e 1994, pero marchou sen completar unha tese. Tamén é profesor visitante na Open University do Reino Unido. En 2012 foi galardoado doutor honoris causa pola Open University.
En 2015 decidiu deixar Londres e trasladarse aos Ánxeles, expresando a súa decepción pola "morte" de Londres despois da elección do goberno *tory* de Gran Bretaña; afirmou no seu momento: *"Londres é unha cidade cuxas dúas prioridades son ser un parque infantil para as elites mundiais corruptas que converten os barrios en coleccións sen alma de caixas de seguridade baleiras no ceo e fomentan a impecable criminalidade da industria financeira. Estes dous os feitos non teñen ningunha relación"*.

Reincorporouse á EFF en xaneiro de 2015 para facer campaña para a erradicación da xestión de dereitos dixitais (DRM).

### Outro traballo, activismo e colaboracións

Doctorow foi director rexional canadense da Science Fiction and Fantasy Writers of America no 1999.

O 31 de outubro de 2005 Doctorow estivo involucrado nunha polémica sobre a xestión dos dereitos dixitais con Sony-BMG, segundo se conta no ensaio *Wikinomics*.

En 2007, xunto co grupo de arte austríaco Monochrom, iniciou o proxecto Instant Blitz Copy Fight, coa idea de pedirlle a persoas de todo o mundo que tomen fotos con flash das advertencias de copyright das salas de cinema.

Como usuario da rede de anonimato Tor durante máis dunha década, nas súas viaxes globais Doctorow publica regularmente na rede dende un nodo de saída de alta velocidade e alta calidade.

Doctorow foi o relator principal na conferencia Hackers on planet Earth en xullo de 2016.

É membro dos Socialistas Democráticos de América.

Vida persoal
------------

Doctorow casou con Alice Taylor en outubro de 2008; teñen unha filla chamada Poesy Emmeline Fibonacci Nautilus Taylor Doctorow, que naceu en 2008. Converteuse en cidadán británico por naturalización o 12 de agosto de 2011.

Obra
----

### Ficción

#### Novelas

* *Down and out in the Magic Kingdom*. Tor. 2003.
* *Eastern standard tribe*. Tor. 2004.
* *Someone comes to town, someone leaves town*. Tor. 2005.
* *Makers*. Tor. 2009.
* *For the win*. Tor. 2010.
* *The great big beautiful tomorrow*. Novembro, 2011.
* *The rapture of the nerds*. Setembro, 2012.
* *Pirate Cinema*. Tor. 2012.
* *Walkaway*. Tor. 2017.

#### Novelas gráficas

* *In real life*. Ilustrada por Jen Wang. First second. 2014.
* *Poesy the monster slayer*. Ilustrada por Matt Rockefeller. First second. 2020.

#### Coleccións

* *A place so foreign and eight more*. Four walls eight windows. 2003.
* *Overclocked: stories of the future present*. Thunder's mouth press. 2007.
* *With a little help*. Cor-Doc Co. 2009.
* *Radicalized*. Tor. 2019.

### Non ficción

* Doctorow, Cory; Schroeder, Karl (2000). *The complete idiot's guide to publishing Science Fiction*. Alpha.
* Doctorow, Cory et al. (2002). *Essential blogging*. O'Reilly.
* Doctorow, Cory (1 de febreiro de 2004). *Ebooks: neither E, nor books*. Proxecto Gutemberg. 5 de decembro de 2014. Artigo para a O'Reilly Emerging Technologies Conference. 2004.
* — (2005). "Wikipedia: a genuine H2G2, minus the editors". En Yeffeth, Glenn (ed.) *The anthology at the end of the universe: leading science fiction authors on Douglas Adams 'The hitchhiker's guide to the galaxy*. BenBella.
* — (2008). *Content: selected essays on technology, creativity, copyright and the future of the future*. Tachyon.
* — (2010). "You can't own knowledge". Freesouls. 5 de decembro de 2014.
* — (Xaneiro 2010)- "Close enough for rock 'n' roll". *Locus* (588:29).
* — (2011). *Context: further selected essays on productivity, creativity, parenting and politics in the 21st century*. Tachyon.
* — (2014). *Information doesn't want to be free: laws for the internet age*. McSweeney's.
* — (2 de setembro de 2017). "Demon-Haunted world". Locus online.
* — (21 de xaneiro de 2021). *How to destroy surveillance capitalism*. Medium editions.
* Giblin, Rebeca; Doctorow, Cory (27 de setembro de 2022). *Chokepoint capitalism*. Beacon Press.

Outros traballos, activismo, e asociacións
------------------------------------------

Doctorow exerceu como director rexional canadense dos científicos de ficción científica e fantasía de América en 1999.

En 2007, xunto co grupo de arte austríaco monochrom, iniciou o proxecto Instant Blitz Copy Fight, que pide a persoas de todo o mundo que tomen fotos flash das advertencias de copyright nas salas de cine.

O 25 de outubro de 2005, Doctorow estivo involucrado nunha controversia sobre a xestión de dereitos dixitais con Sony-BMG, como se conta en Wikinomics.

Como usuario da rede de anonimato Tor durante máis dunha década durante as súas viaxes globais, Doctorow apoia publicamente a rede; ademais, Boing Boing opera un "nodo de saída de alta velocidade e alta calidade".

Doctorow foi o orador principal na conferencia Hackers on Planet Earth de xullo de 2016.

Presenza na cultura popular
---------------------------

Cory Doctorow ten un personaxe no xogo de aventuras *Soviet Unterzoegersdorf: Sector 2* (2009)

Premios e distincións
---------------------

* Premio John W. Campbell Memorial

Notas
-----

1. ↑  "Copia arquivada". Arquivado dende o orixinal o 01 de marzo de 2014. Consultado o 23 de setembro de 2020.
2. ↑  Doctorow, Cory (2009-09-01). "Azeri "donkey video" bloggers arrested". *Boing Boing* (en inglés). Consultado o 2020-09-23.
3. 1 2  "An Interview with Cory Efram Doctorow (Part One)". *In-Sight Publishing* (en inglés). 2018-07-09. Consultado o 2020-09-23.
4. ↑  "Cory Doctorow USC Center on Public Diplomacy Center Bios". *web.archive.org*. 2008-10-11. Archived from the original on 11 de outubro de 2008. Consultado o 2020-09-23.
5. ↑  "Cory Doctorow USC Center on Public Diplomacy Center Bios". *web.archive.org*. 2008-10-11. Archived from the original on 11 de outubro de 2008. Consultado o 2020-10-08.
6. ↑  "Wayback Machine" (PDF). *web.archive.org*. 2008-02-29. Archived from the original on 29 de febreiro de 2008. Consultado o 2020-10-08.
7. ↑  "A blogger infiltrates Academie". *www.chronicle.com*. Arquivado dende o orixinal o 02 de marzo de 2021. Consultado o 2020-10-08.
8. ↑  "Independent Studies University of Waterloo". *web.archive.org*. 2012-07-07. Archived from the original on 07 de xullo de 2012. Consultado o 2020-10-08.
9. ↑  "Wayback Machine" (PDF). *web.archive.org*. 2014-02-21. Archived from the original on 21 de febreiro de 2014. Consultado o 2020-10-08.
10. ↑  Doctorow, Cory (2015-06-29). "Why I'm leaving London". *Boing Boing* (en inglés). Consultado o 2020-10-08.
11. ↑  Doctorow, Cory (2008-10-27). "Little Brother UK edition signed!". *Boing Boing* (en inglés). Consultado o 2020-10-08.
12. ↑  "piracy messages". *www.monochrom.at*. Consultado o 2020-10-08.
13. ↑  Beckedahl, Markus (2007-05-22). "Instant Blitz Copy Fight Project". *netzpolitik.org* (en alemán). Consultado o 2020-10-08.
14. ↑  Tapscott, Don, 1947- (2006). *Wikinomics : how mass collaboration changes everything*. New York: Portfolio. ISBN 978-1-59184-138-8. OCLC 71266654.
15. ↑  "Cory Doctorow to Keynote at The Eleventh HOPE The Eleventh HOPE". *web.archive.org*. 2016-03-12. Archived from the original on 12 de marzo de 2016. Consultado o 2020-10-08.

Véxase tamén
------------

### Ligazóns externas

* Web de Cory Doctorow


|  |  |
| --- | --- |
| Control de autoridades | 
* Wd: Q110436
* WorldCat
* VIAF: 12632978
* BIBSYS: 4057634
* BLBNB: 000530758
* BNE: XX832541
* BNF: 15664489s
* CANTIC: a11681421
* CiNii: DA16486058
* Discogs: 2022953
* EBID: ID
* Europeana: ID
* FAST: 1988689
* GND: 124155154
* Gutenberg: 3826
* ICCU: UBOV778594
* IMDb: nm2189202
* ISNI: 000000011459870X
* LAC: 1011A2250
* LCCN: n2001024358
* LibraryThing: doctorowcory
* LibriVox: 15206
* MusicBrainz: ID
* NDL: 01011139
* NKC: xx0031711
* NNDB: 000023498
* NTA: 31618635X
* OBP: ID
* OL: OL1394244A
* openMLOL: 2286
* PTBNP: 1483028
* SUDOC: 126227411
* TESF: doctorow\_cory
* TMDb: 90714
* UNZ: DoctorowCory
* WikiTree: Doctorow-2

 |